Vetrarfærð er um mestallt land . Vegir eru víða ófærir eða lokaðir á Vesturlandi , Vestfjörðum og Norðurlandi samkvæmt upplýsingum frá Vegagerðinni . Á Vesturlandi er slæmt ferðaveður og ófært er á sunnanverðu Snæfellsnesi , Svínadal og Laxárdalsheiði . Flughált er í Álftafirði . Vegurinn um Bröttubrekku er lokaður og eins Holtavörðuheiði . Á Norðurlandi er slæmt ferðaveður á þeim vegum sem hafa verið hreinsaðir en fjallvegir eru lokaðir . Vegurinn um Vatnsskarð er lokaður . Sem og um Þverárfjall . Siglufjarðarvegur er lokaður vegna snjóflóðahættu og eins Ólafsfjarðarmúli . Öxnadalsheiði er lokuð og á Norðausturlandi eru fjallvegir víða ófærir eftir nóttina . Stórhríð og vegurinn um Vopnafjarðarheiði er ófær . Snjóþekja eða þæfingsfærð er á Austurlandi . Líkt og fram hefur komið eru flestar leiðir á Vestfjörðum ófærar eða lokaðar vegna snjóflóðahættu . Skutulsfjarðarbraut er lokuð og verður athuguð um kl. 8:00 . Vegurinn um Eyrarhlíð er lokaður og verður athugað kl. 10:00 . Flestar leiðir eru ófærar , þó er fært á Hálfdán og Mikladal . Vegurinn er lokaður um Þröskulda . Flateyrarvegur er lokaður vegna snjóflóðahættu . Vegurinn um Súðavíkurhlíð er lokaður vegna snjóflóðahættu . Vegurinn um Steingrímsfjarðarheiði er lokaður . Hvasst er á Kjalarnesi og eru vegfarendur beðnir að fara varlega . Ófært er á Mosfellsheiði en flughálka á Kjósarskarðsvegi .